cyanic-selkie/wikianc huggingface dataset:
อันโดรเมด้า ชุน
ภาคศึกเทพเจ้าฮาเดส
ชุนได้ปลุกพลังเอทเซนต์ (eight sense) ขึ้นมาจึงสามารถเดินทางไปยังยมโลกทั้งที่ยังคงมีชีวิตอยู่ได้ ในยมโลกนั้นพวกเซย่าต่างกระจัดกระจายกันไป โดยชุนเดินทางไปพร้อมกับเซย่า ข้ามแม่น้ำอาราคอนซึ่งมีสเป็คเตอร์ชารอนเป็นผู้รักษาฝั่งแม่น้ำ ภายหลังจากการข้ามแม่น้ำอาราคอนได้แล้วนั้น ชุนและเซย่าได้เดินทางไปยังวิหารตัดสินโทษซึ่งรูเน่เป็นผู้ดูแลอยู่ อย่างไรก็ตาม รูเน่โดนหมัดมายาของเจมินี่ คานอนโจมตีโดยไม่รู้ตัว ดังนั้น ชุนและเซย่าจึงสามารถเดินทางต่อไป ที่ขุมนรกที่ 2 นั้น ชุนและเซย่าเดินได้เผชิญหน้ากับสฟิงค์ ฟาโรห์ สเป็คเตอร์ผู้รักษาด่านขุมนรกที่ 2 ในระหว่างการต่อสู้นั้น ไลร่า โอฟี่ ซิลเวอร์เซนต์ก็ปรากฏตัวขึ้นและได้กำจัดสฟิงค์ ฟาโรห์ลงในที่สุด
หลังจากนั้น โอฟี่ได้วางแผนให้ชุนและเซย่าซ่อนตัวให้หีบดอกไม้และนำไปเข้าเฝ้าฮาเดส ณ ขุมนรกที่ 8 เพื่อหาทางลอบสังหารฮาเดส แต่แผนทั้งหมดเกิดล้มเหลวเพราะโดนราดาแมนทีสจับได้ และสังหารโอฟี่ และฮาเดสได้เข้าสิงร่างของชุน อย่างไรก็ตาม อาธีน่าได้ขับไล่ดวงวิญญาณของฮาเดสที่สิงร่างชุนในภายหลัง
ชุนและพวกเซย่าเดินทางไปยังเอริเชี่ยน โดยได้ร่วมกันต่อสู้กับเทพมรณะ ทานาโทสและเทพนิทรา ฮิวปุโนส จนสามารถสังหารเทพเจ้าทั้ง 2 ลงได้ หลังจากนั้น พวกชุนได้เดินทางต่อไปยังที่เก็บร่างของฮาเดสและเข้าต่อสู้กับฮาเดส โดยได้ร่วมมือกับอาธีน่ารวบรวมพลังคอสโมทั้งหมดและโค่นเทพเจ้าฮาเดสลงได้ในที่สุด
ชุดคล็อธอันโดรเมด้า
ชุดคล็อธอันโดรเมด้า มีจุดเด่นที่แตกต่างไปจากชุดคล็อธอื่น ๆ ได้แก่ การที่มีโซ่ไว้เป็นอาวุธ โซ่ของชุดคล็อธอันโดรเมด้ามี 2 เส้น ซึ่งบริเวณปลายโซ่ทั้ง 2 เส้นนั้นจะมีลักษณะและหน้าที่ที่แตกต่างกัน โดยบริเวณปลายโซ่ทางด้านซ้ายมือนั้นจะมีลักษณะเป็นโซ่กลม มีไว้สำหรับรับมือและป้องกันตัวจากคู่ต่อสู้ ส่วนโซ่ทางด้านขวามือนั้นมีลักษณะเป็นสามเหลี่ยม ใช้สำหรับโจมตีและค้นหาที่อยู่ของคู่ต่อสู้ ไม่ว่าจะอยู่แห่งไหนก็ตาม และรูปร่างของโซ่นั้นสามารถเปลี่ยนแปลงได้ตามรูปแบบการโจมตีของเจ้าของ เช่น มีลักษณะเป็นสายฟ้า ตาข่าย กับดักสัตว์ เป็นต้น นอกจากนี้ เมื่อผู้ที่มีจิตใจเป็นศัตรูมาจับที่โซ่จะถูกกระแสไฟหลายหมื่นโวลต์ช็อตอีกด้วย
ในการต่อสู้ในศึกสงครามศักดิ์สิทธิ์กับฮาเดสนั้น อาริเอส ชิออนได้ใช้เลือดของอาธีน่าเพื่อซ่อมแซมชุดคล็อธอันโดรเมด้าอีกครั้ง ซึ่งเป็นการเปลี่ยนแปลงรูปร่างของชุดคล็อธเป็นครั้งที่ 3 และเนื่องจากการซ่อมแซมในครั้งนี้ใช้เลือดของอาธีน่า ชุดคล็อธอันโดรเมด้าจึงถูกคุ้มครองด้วยพลังของเทพเจ้า ดังนั้น จึงทำให้ชุนสามารถเดินทางไปยังเอริเชี่ยนซึ่งเป็นสถานที่ที่มีเฉพาะเทพเจ้าเท่านั้นที่จะสามารถเดินทางไปได้ นอกจากนี้ ด้วยเลือดของอาธีน่ารวมกับการเข้าถึงพลังคอสโมที่สูงนั้น ชุดคล็อธอันโดรเมด้าเปลี่ยนแปลงรูปแบบอีกครั้งเป็น ชุดอันโดรเมด้าก็อดคล็อธ (Andromeda's god cloth) ซึ่งถือเป็นชุดคล็อธที่เหนือกว่าโกลด์คล็อธอีกด้วย
ท่าไม้ตาย
ชุนเป็นผู้ที่มีท่าไม้ตายที่มากที่สุดคนหนึ่ง โดยท่าไม้ตายของชุนนั้นสามารถแบ่งออกเป็นท่าตั้งรับและท่าโจมตีขึ้นอยู่กับโซ่ที่ใช้ โดยท่าโจมตีที่พบบ่อย ได้แก่ เนบิวล่า เชน (Nebula Chain) ซึ่งเป็นการใช้โซ่โจมตีคู่ต่อสู่โดยตรง นอกจากนี้ ยังมีท่าธันเดอร์ เวฟ (Thunder Wave) ซึ่งเป็นการใช้โซ่ค้นหาและโจมคู่ต่อสู้ โดยรูปร่างของโซ่จะมีลักษณะเป็นรูปสายฟ้า
ส่วนท่าที่ใช้ในการตั้งรับที่พบบ่อย ได้แก่ โรลลิ่ง ดีเฟนส์ (Rolling Defense) และเซอร์เคิล ดีเฟนส์ (Circle Defense) ในภาคโปเซดอนนั้น ชุนได้ใช้โซ่ในการตั้งรับการโจมตีของสคิลล่า อีโอ โดยโซ่จะเปลี่ยนแปลงไปตามการโจมตีของอีโอ ได้แก่ สไปเดอร์ เน็ท (Spider Net) เคสติ้ง เน็ท (Casting Net) สไปรัล ดักท์ (Spiral Duct) บูมเมอแรง ชูต (Boomerang Shoot) ไวลด์ แทร็ป (Wild Trap)
นอกจากนี้ ชุนยังมีท่าไม้ตายที่ไม่ได้ใช้โซ่เป็นอาวุธ ได้แก่ เนบิวล่า สตรีม (Nebula Stream) เป็นท่าที่ใช้อากาศวังวนของอากาศที่อยู่โดยรอบคู่ต่อสู้ในการหยุดการเคลื่อนไหวของศัตรู เมื่อเพิ่มพลังขึ้นจะกลายเป็นการโจมตีที่รุนแรง เรียกว่า เนบิวล่า สตอร์ม (Nebula Storm)
นอกจากท่าไม้ตายปกติแล้ว ชุนยังมีท่าไม้ตายลับแตกต่างจากเซนต์คนอื่น นั่นคือท่า "พี่ครับ" เมื่อชุนตะโกนคำว่า "พี่ครับ" จะปรากฏร่างของฟินิกส์ อิคคิ เข้าร่วมการต่อสู้
แฟรงก์ ทิดี้
แฟรงก์ ทิดี้ (17 พฤษภาคม ค.ศ. 1932 - 27 มกราคม ค.ศ. 2017) เป็นผู้กำกับภาพชาวอังกฤษ
เกิดที่เมืองลิเวอร์พูล เคยทำงานเป็นสตอปโมชันก่อนที่จะเป็นผู้กำกับภาพ  แฟรงก์ ทิดี้เป็นผู้ก่อตั้งบริษัท วอลลี้ฟิล์ม ซึ่งผลิตผลงานภาพยนตร์ นับร้อย โดยมีผู้กำกับที่สำคัญ คือริดลีย์ สก็อตต์ พี่ชายของโทนี สก็อตต์ ซึ่งในปี ค.ศ. 1977 ได้กำกับภาพยนตร์เรื่อง The Duelists
วัคซีนป้องกันไวรัสโรตา
วัคซีนป้องกันไวรัสโรตาเป็นวัคซีนที่ใช้เพื่อป้องกันการติดเชื้อไวรัสโรตา  ไวสรัสเหล่านี้เป็นสาเหตุหลักของโรคอุจจาระร่วงขั้นรุนแรงในกลุ่มเด็กเล็ก  วัคซีนนี้สามารถป้องกันโรคอุจจาระร่วงขั้นรุนแรงในประเทศที่กำลังพัฒนาได้ราว 15 ถึง 34% และในประเทศที่พัฒนาแล้ว 37 ถึง 96%  ดูเหมือนว่าวัคซีนนี้สามารถลดความเสี่ยงจากการเสียชีวิตอันเนื่องมาจากโรคอุจจาระร่วงในกลุ่มเด็กเล็กได้  อีกทั้งดูเหมือนว่าเด็กทารกที่มีภูมิคุ้มกันโรคนั้นสามารถลดอัตราการเกิดโรคในกลุ่มผู้สูงอายุและกลุ่มผู้ที่ไม่มีภูมิคุ้มกันโรคได้อีกด้วย
องค์การอนามัยโลก (WHO) ได้แนะนำให้บรรจุวัคซีนป้องกันโรตาไวรัสไว้ในวัคซีนมาตรฐาน โดยเฉพาะอย่างยิ่งในพื้นที่ที่พบโรคได้บ่อย ซึ่งควรทำร่วมกับโครงการส่งเสริมการให้บุตรดื่มนมแม่ การล้างมือ น้ำสะอาด และสุขอนามัยที่ดี วิธีการให้วัคซีนนี้คือให้ทางปากและต้องให้สองหรือสามครั้ง การให้วัคซีนควรจะเริ่มเมื่อเด็กอายุหกสัปดาห์
ความปลอดภัยของวัคซีนนี้อยู่ในระดับที่ดี ซึ่งรวมถึงผู้ที่ติดเชื้อเอชไอวี/เอดส์ วัคซีนรุ่นแรกนั้นมีความสัมพันธ์กับโรคลำไส้กลืนกัน แต่วัคซีนรุ่นปัจจุบันนั้นไม่มีความสัมพันธ์อย่างชัดเจนกับโรคนี้ และเนื่องจากความเสี่ยงที่อาจเป็นไปได้ดังกล่าวจึงไม่แนะนำให้ใช้วัคซีนนี้ในทารกที่เป็นโรคลำไส้กลืนกัน วัคซีนนี้ผลิตขึ้นจากเชื้อไวรัสโรตาที่อ่อนฤทธิ์
ครั้งแรกที่มีการใช้วัคซีนนี้ในประเทศสหรัฐอเมริกาคือในปี 2549 วัคซีนนี้มีชื่ออยู่ในทะเบียนยาที่จำเป็นขององค์การอนามัยโลก โดยเป็นยารักษาโรคที่มีความสำคัญมากที่สุดซึ่งจำเป็นต่อระบบสุขภาพขั้นพื้นฐาน นับจนถึงปี 2557 ราคาสำหรับการขายส่งคือ 6.96 ถึง 20.66 เหรียญสหรัฐฯ ต่อหนึ่งขนาน  ราคาในประเทศสหรัฐอมริกานั้นสูงกว่า 200 เหรียญสหรัฐฯ  นับจนถึงปี 2556 ประเภทของวัคซีนที่ใช้ในทั่วโลกมีอยู่ด้วยกันสองประเภทคือ Rotarix และ RotaTeq และในบางประเทศอาจมีวัคซีนประเภทอื่นๆ อีกจำนวนหนึ่ง
ความมีประสิทธิผล
ผลการศึกษาวิจัยด้านความปลอดภัยและประสิทธิผลในแอฟริกาและเอเชียพบว่า วัคซีนนี้สามารถลดความรุนแรงของโรคในกลุ่มเด็กเล็กในประเทศที่กำลังพัฒนาที่มีการเสียชีวิตที่เกี่ยวข้องกับไวรัสโรตานี้ได้เป็นอย่างมาก  ในปี 2555 ผลการพิจารณาจากองค์การความร่วมมือคอเครนได้สรุปว่าวัคซีนนี้เป็นวัคซีนที่มีประสิทธิภาพ
วัคซีนป้องกันไวรัสโรตาผ่านการรับรองในกว่า 100 ประเทศ แต่จนถึงปี 2554 มีเพียง 31  ประเทศเท่านั้นที่ได้บรรจุวัคซีนนี้ไว้ในวัคซีนมาตรฐาน  อุบัติการณ์และความรุนแรงของการติดเชื้อไวรัสโรตาในประเทศที่มีการนำวัคซีนป้องกันไวรัสโรตาไปใช้ตามคำแนะนำได้ลดลงเป็นอย่างมาก  ในประเทศแม็กซิโก เมื่อปี 2549 เป็นประเทศหนึ่งในประเทศกลุ่มแรกในโลกที่ใช้วัคซีนป้องกันไวรัสโรตา อัตราการเสียชีวิตในกลุ่มเด็กที่มีอายุไม่เกินสองขวบเนื่องจากอุจจาระร่วงที่มีไวรัสโรตาเป็นสาเหตุได้ลดลงกว่า 65% ระหว่างปี 2552  เมื่อปี 2549 ประเทศนิการากัวเป็นประเทศที่กำลังพัฒนาประเทศแรกที่มีการใช้วัคซีนป้องกันไวรัสโรตา ผู้ตรวจสอบได้บันทึกผลกระทบที่เป็นข้อมูลสำคัญว่า วัคซีนป้องกันไวรัสโรตาสามารถป้องกันกรณีการติดเชื้อไวรัสโรตาขั้นรุนแรงได้ 60% และลดทอนการเข้ารับการรักษาในแผนกฉุกเฉินได้ครึ่งหนึ่ง  ในประเทศสหรัฐอเมริกา การให้วัคซีนสามารถลดการเข้าพักรักษาตัวในโรงพยาบาลเนื่องจากการติดเชื้อไวรัสโรตาได้มากถึง 86% นับตั้งแต่ปี 2549 อีกทั้งวัคซีนนี้ยังอาจป้องกันความเจ็บป่วยของเด็กที่ไม่ได้รับวัคซีนได้ โดยการจำกัดการได้รับสัมผัสจากการติดเชื้อไวรัสในกระแสเลือด  นับตั้งแต่เดือนกันยายน 2556 สหราชอาณาจักรจะเสนอการให้วัคซีนป้องกันไวรัสโรตาแก่เด็กทุกคนที่มีอายุระหว่างสองถึงสามเดือน และคาดว่าจะลดกรณีการติดเชื้อขั้นรุนแรงได้ครึ้งหนึ่งและลดจำนวนของเด็กที่ต้องเข้าพักรักษาตัวในโรงพยาบาลเนื่องจากการติดเชื้อได้ถึง 70 เปอร์เซนต์
กำหนดการให้วัคซีน
องค์การอนามัยโลกแนะนำว่าควรให้วัคซีนทันทีที่เด็กอายุครบ 6 สัปดาห์ ทั้งนี้ควรให้วัคซีนสองหรือสามครั้งโดยเว้นระยเป็นเวลามากกว่าหนึ่งเดือน และไม่จำเป็นต้องให้อีกต่อไปหลังจากอายุครบสองขวบ
อำเภอกานปุรนคร
อำเภอกานปุระ (Kanpur district) หรือ อำเภอกานปุรนคร (Kanpur Nagar district) อันแปลว่าอำเภอนครกานปุระ (Urban Kanpur District) เป็นหนึ่งในอำเภอของรัฐอุตตรประเทศ และเป็นส่วนหนึ่งของ มณฑลกานปุระ โดยมีสำนักงานอำเภออยู่ที่เมืองกานปุระ
วัคซีนป้องกันไวรัสโรตา
Rotarix
Rotarix เป็นวัคซีนที่ประกอบด้วยไวรัสโรตา G1P[8] ชนิดจำเพาะหนึ่งสายพันธ์ซึ่งเป็นสายพันธ์เดี่ยวแบบมีชีวิตชนิดอ่อนกำลังที่ได้จากมนุษย์ เป้าหมายของวัคซีน ROTARIX คือการป้องกันภาวะอุจจาระร่วงซึ่งเกิดจากไวรัสทั้งชนิด G1 และไม่ใช่ G1 (G3, G4 และ G9) จำนวนการให้วัคซีนแก่เด็กทารกและเด็กเล็กคือชุดวัคซีนรวม 2 ขนาน  วัคซีนนี้ผ่านการรับรองจากองค์กรอาหารและยาแห่งสหรัฐอเมริกาเมื่อเดือนเมษายน 2551
RotaTeq
RotaTeq เป็นวัคซีนห้าวาเลนซี่ชนิดเชื้อเป็นแบบหยดใส่ปาก ซึ่งประกอบด้วยไวรัสโรตาห้าสายพันธ์ที่ผลิตโดยใช้หลักการการแลกเปลี่ยนชิ้นส่วนยีน วัคซีนที่มีไวรัสโรตาเป็นสายพันธ์ต้นกำเนิดที่ใช้การรวมตัวของยีนส์นี้ได้มาจากการแยกเชื้อก่อโรคในคนและเชื้อที่เกิดโรคในวัว ไวรัสโรตาที่ได้จากการรวมตัวของยีนส์สี่ตัวประกอบด้วยไวรัสชนิดที่มีโปรตีนที่เปลือกหุ้มชั้นนอกสุด, VP7, โปรตีน (ซีโรไทป์ G1, G2, G3 หรือ G4) ของไวรัสโรตาที่มีสายพันธ์ต้นกำเนิดจากมนุษย์และโปรตีน VP4 (ไทป์ P7) ที่อยู่ในเยื่อหุ้มเซลล์ของไวรัสโรตาที่มีสายพันธ์ต้นกำเนิดจากวัว ไวรัสที่ได้จากการรวมตัวของยีนส์ตัวที่ห้าคือ VP4 ที่อยู่ในเยื่อหุ้มเซลล์, (ไทป์ P1A), โปรตีนของไวรัสโรตาที่มีสายพันธ์ต้นกำเนิดจากมนุษย์และโปรตีน VP7 (ซีโรไทป์ G6) ที่เปลือกหุ้มชั้นนอกสุดของไวรัสโรตาที่มีสายพันธ์ต้นกำเนิดจากวัว ในเดือนกุมภาพันธ์ 2549 องค์กรอาหารและยาแห่งสหรัฐอเมริกาได้อนุมัติการใช้วัคซีน RotaTeq ในประเทศสหรัฐอเมริกา ในเดือนสิงหาคม 2549 องค์กรอาหารและยาของประเทศแคนาดาได้อนุมัติการใช้วัคซีน RotaTeq ในประเทศแคนาดา Merck ร่วมงานกันพันธมิตรหลายฝ่ายรวมทั้งหน่วยงานของรัฐและองค์กรที่ไม่ใช่องค์กรรัฐบาลเพื่อพัฒนาและใช้กลไกต่างๆ เพื่อให้กลุ่มประเทศกำลังพัฒนาสามารถเข้าถึงวัคซีนนี้
ประวัติ
ในปี 2541 วัคซีนไวรัสโรตา (RotaShield โดยบริษัทไวเอต) ได้รับใบอนุญาตการใช้ในประเทศสหรัฐอเมริกา ผลจากการศึกษาวิจัยในสหรัฐอเมริกา, ฟินแลนด์ และเวเนซุเอลา พบว่าวัคซีนนี้มีประสิทธิภาพในการป้องกันภาวะอุจจาระร่วงที่มีไวรัสโรตา A เป็นสาเหตุได้ถึง 80 ถึง 100% และนักวิจัยก็ไม่พบเหตุการณ์ไม่พึงประสงค์ที่มีนัยสำคัญทางสถิติแต่อย่างใด อย่างไรก็ตาม ผู้ผลิตวัคซีนได้หยุดวางจำหน่ายวัคซีนนี้ในปี 2542 หลังจากที่พบว่าวัคซีนนี้อาจเพิ่มความเสี่ยงของโรคลำไส้กลืนกัน หรือการอุดตันของลำไส้ ในเด็กทารกที่ได้รับวัคซีนหนึ่งคนทุกๆ 12,000 คน หลังจากความล่าช้าถึงแปดปี จนกระทั่งบริษัทคู่แข่งขันสามารถนำวัคซีนใหม่ออกจำหน่ายซึ่งแสดงผลที่มีความปลอดภัยและมีประสิทธิภาพมากกว่าในเด็ก: Rotarix โดยบริษัทแกล็กโซสมิทไคล์น และ RotaTeq โดยบริษัทเมอร์ค  การให้วัควีนทั้งสองชนิดนี้คือการหยดใส่ปากและมีส่วนประกอบของเชื้อไวรัสมีชีวิตที่อ่อนฤทธิ์
อย่างไรก็ตาม เนื่องจากประสบการณ์ที่ผ่านมา ทำให้เกิดการโต้เถียงเกี่ยวกับความเสี่ยงและประโยชน์ที่เกี่ยวข้องของวัคซีนไวรัสโรต้า ทั้งนี้เนื่องจากไวรัสโรต้าเป็นสาเหตุของการเสียชีวิตจากภาวะท้องร่วงในเด็กที่อายุต่ำกว่า 5 ปีทั่วโลกที่คิดเป็นอัตรา 29% และดังนั้นจึงสามารถหลีกเลี่ยงการเสียชีวิตได้ถึง 4.2 ล้านคนในภูมิภาคต่างๆ ของโลกในช่วงเวลา 8 ปีนั้น ในขณะเดียวกัน ประเทศอื่นๆ เช่น บราซิล และ แม็กซิโก ได้ทำการศึกษาวิจัยอิสระเกี่ยวกับระบาดวิทยาของตนเอง ซึ่งแสดงให้เห็นว่าการเสียชีวิต 4 รายนั้นมีสาเหตุจากวัคซีน ขณะเดียวกันในแต่ละวัคซีนนี้สามารถป้องกันจำนวนผู้เข้าพักรักษาตัวในโรงพยาบาลได้ประมาณ 80,000 รายและการเสียชีวิตอีก 1300 รายจากภาวะท้องร่วงในประเทศของตน  ตัวอย่างนี้ชี้ให้เห็นถึงความสำคัญของความระมัดระวังของวิทยาการระบาดของประเทศโดยเฉพาะ ซึ่งให้ความสามารถของการพิจารณาสมดุลระหว่างประโยชน์และโทษบนพื้นฐานของเหตุผล
สังคมและวัฒนธรรม
โปรแกรมวัคซีนไวรัสโรต้าและโครงการเร่งรัดการแนะนำวัคซีนได้ถูกก่อตั้งขึ้นเพื่อศึกษาวิจัยไวรัสโรต้าในกลุ่มประชากรของประเทศที่กำลังพัฒนา เพื่อช่วยเหลือประเทศที่กำลังพัฒนาเหล่านี้ในการแนะนำให้บรรจุวัคซีนไวรัสโรต้าลงในโปรแกรมสร้างภูมิคุ้มกันทั่วไป การประสานงานเหล่านี้เป็นการดำเนินงานที่แยกต่างหาก โดยองค์กรระหว่างประเทศที่ไม่ใช่องค์กรของรัฐบาล PATH, WHO, ศูนย์ควบคุมโรคและป้องกันโรคแห่งสหรัฐอเมริกา และ พันธมิตรทั่วโลกสำหรับวัคซีนและภูมิคุ้มกันโรค
ต้นทุน
ต้นทุนของการให้วัคซีนไวรัสโรต้าระหว่างปี 2549 และ 2554 ได้ลดลงถึง 67 เปอร์เซนต์เป็น 2.50 เหรียญสหรัฐฯ ต่อขนาดยา  ในฐานะส่วนหนึ่งของข้อเสนอที่นำเสนอโดยบริษัทผลิตยา GAVI Alliance อย่างไรก็ตามวัคซีนยังคงแพงกว่าวัคซีนส่วนใหญ่อื่นๆ ที่เป็นวัคซีนสำหรับเด็ก ที่อยู่ในโครงการการสร้างภูมิค้มกันส่วนขยายของ WHO  บริษัท Bharat Biotech ที่มีที่ตั้งอยู่ในประเทศอินเดีย จำหน่ายวัคซีนไวรัสโรต้าในราคา 1 เหรียญสหรัฐฯ ให้กับรัฐบาลในประเทศที่มีรายได้ต่ำ
ต้นทุนของวัคซีนในประเทศที่พัฒนาแล้ว ซึ่งไม่ใช่วัคซีนบังคับ อาจมีราคาสูงกว่านี้มาก ตัวอย่างเช่น ฝรั่งเศส ราคาจำหน่ายของวัคซีนสำหรับสาธารณะคือ 60.38 ยูโร (มกราคม 2559) ซึ่งผู้ใช้ต้องเป็นผู้จ่ายเงินในราคาเต็ม
ปัจจุบันวัคซีนใหม่อยู่ในระหว่างการพัฒนาโดยมีวัตถุประสงค์เพื่อการนำเสนอในราคาที่ต่ำกว่าวัคซีนที่ได้รับการรับรอง ปัจจุบัน (ปี 2558) วัคซีนจากบริษัท Sanofi โดยความร่วมมือกับ Shantha Biotechnics อยู่ในการศึกษาวิจัยทางคลินิกระยะที่ 3
การระงับใช้วัคซีนชั่วคราว
ในวันที่ 22 มีนาคม 2553 การตรวจพบดีเอ็นเอจากเชื้อไวรัส porcine circovirus ประเภทที่ 1 และ 2 ใน RotaTeq และ Rotarix ทำให้องค์การอาหารและยาได้สั่งระงับการใช้วัคซีนไวรัสโรต้าในระหว่างการสอบสวน การค้นพบดีเอ็นเอจากเชื้อไวรัส porcine circovirus-1 (PCV1) ในวัคซีนดังกล่าวจากการร่วมประสานงานของคณะกรรมการที่ปรึกษาสำหรับวัคซีนและผลิตภัณฑ์ทางชีวภาพที่เกี่ยวข้อง (Vaccines and Related Biological Products Advisory Committee หรือ VRBPAC) 12 ท่าน  ในวันที่ 6 พฤษภาคม 2553 องค์การอาหารและยาได้ประกาศคำตัดสินของตนสำหรับการยกเลิกการระงับใช้ โดยระบุว่าเชื้อไวรัส porcine circovirus ประเภทที่ 1 และ 2 ไม่เป็นอันตรายต่อมนุษย์และสรุปว่าอันตรายด้านสุขภาพที่เกี่ยวข้องไม่ได้หักล้างประโยชน์ของวัคซีนนี้ ในเดือนพฤษภาคม 2553 การระงับการใช้วัคซีน Rotarix จึงได้ถูกยกเลิก
งานวิจัย
นอกเหนือจากการพัฒนาวัคซีนไวรัสโรต้าแล้ว  ก็ยังมีวัคซีนตัวอื่นที่อยู่ในระหว่างการพัฒนาด้วยเช่นกัน วัคซีนเหล่านี้ได้แก่: วัคซีนมนุษย์แรกเกิดสายพันธ์ P[6]G3, RV3, ที่พัฒนาโดย Ruth Bishop และพันธมิตรในออสเตรเลีย, วัคซีน human bovine reassortant ที่พัฒนาโดย Albert Kapikian และในปัจจุบันที่อยู่ในระหว่างการพัฒนาและศึกษาทดลองในหลายๆ ประเทศ และวัคซีนสายพันธ์ทารกแรกเกิด (G9P11) ที่อยู่ในระหว่างการพัฒนาโดย Bharat Biotech ในประเทศอืนเดีย ไวรัสสายพันธ์ G9P(11) นี้มี VP4 ของไวรัสโรต้าต้นแบบจากวัว และส่วนที่เหลือทั้งหมดของไวรัสโรต้าต้นแบบจากมนุษย์ วิธีการอื่นในการพัฒนาวัคซีนไวรัสโรต้ากำลังอยู่ในระหว่างการดำเนินการ แอนติเจนของไวรัสโรต้าสำหรับการให้ทางสายได้รับความสนใจอยู่บ้าง เนื่องจากการเตรียมอนุภาคที่คล้ายไวรัสใน baculovirus, แอนติเจนที่แสดงออก (expressed antigen), วัคซีนดีเอ็นเอ และเชื้อไวรัสที่ตายแล้ว วิธีการที่ใช้หลักการเหล่านี้กำลังดำเนินการโดยใช้สัตว์ทดลอง
เขตชินจูกุ
เขตชินจูกุ เป็น 1 ใน 23 เขตพิเศษของมหานครโตเกียว ประเทศญี่ปุ่น เขตชินจูกุเป็นหนึ่งในเขตธุรกิจของมหานครโตเกียว สถานีรถไฟชินจูกุเป็นสถานีรถไฟที่มีผู้ใช้บริการต่อวันมากที่สุดในโลก และมีอาคารสำนักงานบริหารมหานครโตเกียวตั้งอยู่ พื้นที่รอบชินจูกุเป็นอีกสถานที่หนึ่งที่วัยรุ่นและนักท่องเที่ยวนิยมมาเที่ยวเป็นย่านที่มีแสงสีของโตเกียว และเป็นสถานที่ที่มีของขายมากมาย เช่น เสื้อผ้า รองเท้า เครื่องประดับ และร้านอาหารจำนวนมาก
ปีเตอร์ ฟีลล์
ปีเตอร์ ฟีลล์ (เกิด 25 มีนาคม ค.ศ. 1947 ที่อีสคิลส์ทูนา – เสียชีวิต 28 กุมภาพันธ์ ค.ศ. 2017)  เป็นนักกีฬาว่ายน้ำชาวสวีเดน เคยเข้าร่วมการแข่งขันสองรายการในโอลิมปิกฤดูร้อน 1968 ซึ่งจัดขึ้นที่เมืองเม็กซิโกซิตี้ ประเทศเม็กซิโก
คน...ผวา
Crash เป็นภาพยนตร์ภาพยนตร์อเมริกันที่มีเนื้อเรื่องเกี่ยวกับคนผิวสี
เรื่องย่อ
คู่สามีภรรยาชาวเบรนท์วูด, ชายเปอร์เซียนเจ้าของร้านขายของ, สองตำรวจนักสืบคู่รัก, ผู้กำกับรายการโทรทัศน์ลูกครึ่งแอฟริกัน-อเมริกัน และภรรยาของเขา, ช่างทำกุญแจชาวเม็กซิกัน, โจรปล้นรถ และคู่สามีภรรยาวัยกลางคนชาวเกาหลี ชีวิตพวกเขามารวมกันอยู่ที่ ลอสแอนเจลิส และอีก 36 ชั่วโมงต่อมา ชีวิตของพวกเขาก็โคจรมาบรรจบกัน ภาพยนตร์ที่ได้รับ การเสนอชื่อชิง หก รางวัลออสการ์ แต่สามารถคว้ามาได้ 3 รางวัล คือ ภาพยนตร์ยอดเยี่ยม ,ตัดต่อ ภาพยนตร์ยอดเยี่ยม และ บทภาพยนตร์ดั้งเดิมยอดเยี่ยม
อีพอกซี
อีพอกซี มีการใช้งานที่กว้างขวาง รวมถึง การใช้เป็นวัสดุพลาสติกเสริมแรงด้วยไฟเบอร์ และใช้เป็นวัสดุประสาน
รายชื่อภาพยนตร์ไทย พ.ศ. 2547
'''รางวัลภาพยนตร์ไทยประจำปี พ.ศ. 2547/2004 รายชื่อภาพยนตร์ไทย ที่ออกฉายครั้งแรกในปี พ.ศ. 2547/2004 เรียงตามวันฉาย''' Duan Yihong Duan Yihong
ดับเบิลยูซีดับเบิลยู เวิลด์เฮฟวี่เวท แชมเปี้ยนชิพ
ดับเบิลยูซีดับเบิลยู เวิลด์เฮฟวี่เวท แชมเปี้ยนชิพ (อังกฤษ:WCW World Heavyweight Championship) เป็นเข็มขัดแชมป์โลก ของ WCW ก่อตั้งขึ้นเมื่อ 11 มกราคม ค.ศ. 1991 ถึง วันที่ 9 ธันวาคม ค.ศ. 2001 และนำมารวมกับ ดับเบิลยูดับเบิลยูเอฟ แชมเปี้ยนชิพ (WWF Championship) กลายเป็นเข็มขัดเดี่ยว ดับเบิลยูดับเบิลยูเอฟ อันดิสพิวเต็ด แชมเปี้ยนชิพ (WWF Undisputed Championship) ภายหลังจากการซื้อกิจการสมาคมที่ล้มละลายอย่าง เวิลด์แชมเปี้ยนชิพเรสต์ลิง (WCW)
ประวัติ
ในเดือนพฤศจิกายน ค.ศ. 1988 Turner Broadcasting ได้ทำการซื้อกิจการ Jim Crockett Promotions ซึ่งต่อมาได้ถูกโปรโมทต่อในชื่อของ NWA World Championship Wrestling ในขณะตอนที่สมาคมยังคงเป็นสมาชิกของ National Wrestling Alliance (NWA) การใช้ชื่อ NWA ลดลงเรื่อย ๆ ในรายการทางโทรทัศน์ จนเป็นชื่อ World Championship Wrestling หรือ WCW ในวันที่ 11 มกราคม ค.ศ. 1991 Ric Flair เอาชนะ Sting ในการชิงแชมป์ NWA World Heavyweight Championship และได้รับการยอมรับว่าเป็นแชมป์โลก WCW คนแรก
เสียงนาสิก ลิ้นไก่
เสียงนาสิก ลิ้นไก่ (uvular nasal) เป็นเสียงพยัญชนะที่มีใช้ในหลายภาษา เช่น ภาษาญี่ปุ่น, ภาษาสเปนสำเนียงสเปนตอนเหนือ, ภาษาเกชัว, ภาษาพม่า ฯลฯ แต่ไม่มีเสียงนี้ในภาษาไทย สัญลักษณ์ในชุดสัทอักษรสากลที่ใช้แทนเสียงนี้คือ และสัญลักษณ์เอกซ์-แซมปาที่ตรงกันคือ   เสียงนี้ออกเสียงคล้ายเสียงนาสิก เพดานอ่อน  แต่ดันโคนลิ้นแตะที่ลิ้นไก่แทนเพดานอ่อน
ลักษณะ
ลักษณะต่าง ๆ ของเสียงนาสิก ลิ้นไก่ ได้แก่
ไรอัน คูเกลอร์
ไรอัน ไคล์ คูเกลอร์ (Ryan Kyle Coogler) เกิดเมื่อวันที่ 23 พฤษภาคม ค.ศ. 1986 เป็นผู้กำกับภาพยนตร์ ผู้อำนวยการสร้างและนักเขียนบทชาวอเมริกัน ภาพยนตร์ยาวเรื่องแรกของเขาคือ ฟรูทเวล สเตชัน: ยุติธรรมอำพราง (2013) ได้รับรางวัลจากผู้ชมและกรรมการสูงสุดในการประกวดประเภทบันเทิงคดีจากสหรัฐในงานเทศกาลภาพยนตร์ซันแดนซ์ 2013 เขาได้ร่วมเขียนบทและกำกับภาพยนตร์เรื่องที่เจ็ดของไตรภาคร็อคกี้เรื่อง ครีด: ปมแชมป์เลือดนักชก (2015) และภาพยนตร์ซูเปอร์ฮีโรจักรวาลภาพยนตร์มาร์เวลเรื่อง แบล็ค แพนเธอร์ (2018) ซึ่งทำรายได้ทะลุพันล้านบ็อกซ์ออฟฟิศและกลายเป็นภาพยนตร์ทำเงินสูงสุดตลอดกาลโดยผู้กำกับผิวดำ
ภาพยนตร์ของคูเกลอร์ได้รับเสียงวิจารณ์ที่ดีมากและที่สำคัญเขายังประสบความสำเร็จในด้านรายได้ด้วย ใน ค.ศ. 2013 เขามีชื่ออยู่ในรายชื่อบุคคลอายุต่ำกว่า 30 ปี 30 คนที่กำลังเปลี่ยนแปลงโลกของ ไทม์ งานของเขาได้รับการยกย่องจากนักวิจารณ์ว่ามีศูนย์กลางอยู่ที่วัฒนธรรมและตัวละครที่มักถูกมองข้าม โดยเฉพาะคนผิวดำ เขามักร่วมงานกับนักแสดงไมเคิล บี จอร์แดน ซึ่งปรากฏตัวในภาพยนตร์ทุกเรื่องที่คูเกลอร์สร้าง และเขายังร่วมงานกับนักประพันธ์ลุดวิก เยอรันซอน ซึ่งแต่งดนตรีประกอบภาพยนตร์ทั้งหมดของเขา ใน ค.ศ. 2018 เขาติดอันดับที่ 2 ในการประกาศบุคคลแห่งปีของ ไทม์
ผลตอบรับ
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 4 เรื่องของ ไรอัน คูเกลอร์ 0–59% คำวิจารณ์ที่นักวิจารณ์ไม่ชอบ 60–100% คำวิจารณ์ที่นักวิจารณ์ชอบ
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก
$ ดอลลาร์สหรัฐ
รางวัล
จำนวนรางวัลที่เข้าชิงและได้รับจากภาพยนตร์ของ ไรอัน คูเกลอร์
ซอทชา ดลามินี
ซอทชา เอิร์นเนอร์ท ดลามินี (27 พฤษภาคม ค.ศ. 1940 – 7 กุมภาพันธ์ ค.ศ. 2017) ดำรงตำแหน่งนายกรัฐมนตรีแห่งประเทศสวาซิแลนด์ คนที่ 5 ตั้งแต่วันที่ 6 ตุลาคม ค.ศ. 1986 จนถึงวันที่ 12 กรกฎาคม ค.ศ. 1989  ดลามินีเกิดที่เมือง มันกายาเน ดลามินีเสียชีวิตเมื่อวันที่ 7 กุมภาพันธ์ ค.ศ. 2017, อายุ 76 ปี
น้อม อุปรมัย
น้อม อุปรมัย (27 พฤศจิกายน พ.ศ. 2454 - 17 พฤษภาคม พ.ศ. 2526) อดีตรองประธานสภาผู้แทนราษฎร อดีตรัฐมนตรีช่วยว่าการกระทรวงศึกษาธิการ และ อดีตสมาชิกสภาผู้แทนราษฎรจังหวัดนครศรีธรรมราช 4 สมัย
ประวัติ
น้อม เกิดเมื่อวันที่ 27 พฤศจิกายน พ.ศ. 2454 เป็นบุตรของนายกลิ่น และ นางกิมยี อุปรมัย สำเร็จการศึกษา ธรรมศาสตรบัณฑิต มหาวิทยาลัยธรรมศาสตร์และการเมือง สมรสกับนางภัทรา รัตนสุวรรณ มีบุตร-ธิดา รวม 7 คน
การทำงาน
หลังสำเร็จการศึกษาในระดับอนุปริญญาแล้ว น้อมได้เข้ารับราชการที่กระทรวงมหาดไทย และได้เป็นปลัดอำเภอตรี ที่อำเภอเมืองสมุทรปราการ เมื่อ พ.ศ. 2485 ต่อมาย้ายไปเป็นปลัดอำเภอตรี อำเภออรัญประเทศ จังหวัดปราจีนบุรี เมื่อ พ.ศ. 2486 ต่อมาจึงได้รับการคัดเลือกและแต่งตั้งให้เป็นปลัดอำเภอตรี ที่อำเภอเมือง รัฐปะลิส และได้ย้ายมาเป็นปลัดอำเภอตรี ที่อำเภอบ้านโป่ง จังหวัดราชบุรี และได้ย้ายลงมาเป็นปลัดอำเภอตรีที่กิ่งอำเภอลานสกา จังหวัดนครศรีธรรมราช ในปีเดียวกันนั้นเอง จนใน พ.ศ. 2489 ก็ได้ลาออกจากราชการ เพื่อไปประกอบอาชีพส่วนตัวเป็นทนายความ
งานการเมือง
น้อม ได้รับเลือกตั้งเป็นสมาชิกสภาผู้แทนราษฏรครั้งแรกใน พ.ศ. 2495 และได้รับเลือกติดต่อกันรวม 4 ครั้ง
น้อม ได้รับโปรดเกล้าฯ แต่งตั้งให้เป็นรัฐมนตรีช่วยว่าการกระทรวงศึกษาธิการ เมื่อ พ.ศ. 2501 ในรัฐบาลจอมพลถนอม กิตติขจร
นอกจากนี้ น้อมได้รับเลือกเป็นรองประธานสภาผู้แทนราษฎร คนที่ 1 ในสภาผู้แทนราษฎรไทย ชุดที่ 8 เมื่อ พ.ศ. 2500 และ รองประธานสภาผู้แทนราษฎร คนที่ 2 ใน สภาผู้แทนราษฎรไทย ชุดที่ 10 เมื่อ พ.ศ. 2512
สมาชิกสภาผู้แทนราษฎร
น้อม อุปรมัย ได้รับการเลือกตั้งเป็นสมาชิกสภาผู้แทนราษฎรทั้งหมด 4 สมัย คือ
ข้อเสนอสำคัญ
เมื่อปี พ.ศ. 2498 น้อม อุปรมัย ได้ยื่นข้อเสนอต่อรัฐบาลให้จัดตั้งโรงเรียนฝึกหัดครูในภาค 8 (นครศรีธรรมราช) จนเป็นที่มาของการจัดตั้งโรงเรียนฝึกหัดครูนครศรีธรรมราช ได้ประกาศจัดตั้งเมื่อวันที่ 1 มกราคม พ.ศ. 2500
นอกจากนั้น เยังได้เสนอข้อเสนอเกี่ยวกับการศึกษาอีกจำนวนมาก เช่น การศึกษาทางไปรษณีย์ ซึ่งในขณะนั้นยังไม่มีการเปิดการเรียนการสอนด้วยวิธีการนี้ ปัญหาครูไม่พอทำการสอน การเลื่อนวิทยฐานะครู แบบเรียนมาตรฐาน หรือการประถมศึกษา เป็นต้น
ถึงแก่อนิจกรรม
น้อม อุปรมัย ถึงแก่กรรม เมื่อวันที่ 17 พฤษภาคม พ.ศ. 2526 สิริอายุรวม 71 ปี
กอบศักดิ์ ภูตระกูล
กอบศักดิ์ ภูตระกูล กรรมการบริษัท ธนาคารกรุงเทพ จำกัด (มหาชน) นักเศรษฐศาสตร์ผู้เชี่ยวชาญด้านการพัฒนาประเทศ การเงิน และตลาดทุน อดีตรัฐมนตรีประจำสำนักนายกรัฐมนตรี กรรมาธิการยกร่างรัฐธรรมนูญ สมาชิกสภาขับเคลื่อนการปฏิรูปประเทศ และสมาชิกสภาปฏิรูปแห่งชาติ
ประวัติ
กอบศักดิ์ ภูตระกูล สำเร็จการศึกษาระดับปริญญาเอก จาก Massachusetts Institute of Technology ด้านเศรษฐศาสตร์มหภาค และเศรษฐศาสตร์ระหว่างประเทศ เมื่อปี 2540 หลังจากสำเร็จการศึกษาในระดับปริญญาตรีด้าน คณิตศาสตร์และเศรษฐศาสตร์ ที่ Williams College ประเทศสหรัฐอเมริกา เมื่อปี 2534 สำหรับมัธยมศึกษาตอนปลาย จบการศึกษาจากโรงเรียนเตรียมอุดมศึกษาในปี 2529 และมัธยมศึกษาตอนต้น จากโรงเรียนเตรียมอุดมศึกษาพัฒนาการ ในปี 2526
การทำงาน
หลังสำเร็จการศึกษา ได้กลับมาปฏิบัติงานที่ธนาคารแห่งประเทศไทย (ธปท.) เป็นเวลา 14 ปี โดยมีประสบการณ์ทำงานด้านนโยบายเศรษฐกิจมหภาค ระบบการเงิน ในงานด้านต่างๆ ทั้งส่วนของนโยบายการเงิน นโยบายสถาบันการเงิน นโยบายเงินทุนเคลื่อนย้ายระหว่างประเทศ และได้ถูกยืมตัวไปทำงานที่ตลาดหลักทรัพย์แห่งประเทศไทย (ตลท.) ในตำแหน่งผู้บริหารสถาบันวิจัยเพื่อตลาดทุน ดูแลด้านงานวิจัย และผู้ช่วยผู้จัดการตลาดหลักทรัพย์แห่งประเทศไทย ดูแลฝ่ายพัฒนากลยุทธ์ ในระหว่างปี 2550-2551 ต่อมากลับมาทำงานที่ ธปท. ในตำแหน่งผู้บริหารส่วนกลยุทธ์นโยบายการเงิน สายนโยบายการเงิน ธนาคารแห่งประเทศไทย รับผิดชอบงานที่เกี่ยวกับการดำเนินนโยบายการเงินและประเด็นต่างๆ ที่เกี่ยวข้อง หลังจากนั้นเมื่อปี 2553 ได้ตัดสินใจลาออกเพื่อหาประสบการณ์ในภาคเอกชน โดยทำงานที่ธนาคารกรุงเทพ ตำแหน่งผู้ช่วยกรรมการผู้จัดการใหญ่ กิจการธนาคารต่างประเทศ เป็นเวลา 5 ปี
งานการเมือง
เริ่มทำงานในภาคการเมืองเมื่อวันที่ 15 มกราคม 2559 โดยได้รับแต่งตั้งเป็น ผู้ช่วยรัฐมนตรีประจำสำนักนายกรัฐมนตรี เพื่อช่วยในการแก้ไขปัญหาและปฏิรูปเปลี่ยนแปลงเศรษฐกิจไทยในด้านต่างๆ ต่อมาในวันที่ 23 พฤศจิกายน 2560 ได้รับการแต่งตั้งเป็นรัฐมนตรีประจำสำนักนายกรัฐมนตรี กำกับดูแลสภาพัฒนาการเศรษฐกิจและสังคมแห่งชาติ สำนักงานคณะกรรมการส่งเสริมการลงทุน สำนักงานส่งเสริมวิสาหกิจขนาดกลางและขนาดย่อม สภาวิจัยแห่งชาติ กรมประชาสัมพันธ์ และ อสมท.
นอกจากนี้ ดร. กอบศักดิ์ยังเคยเป็นรองเลขาธิการนายกรัฐมนตรีฝ่ายการเมือง (รองนายกรัฐมนตรีสมคิด จาตุศรีพิทักษ์) กรรมการและเลขานุการในคณะกรรมการรัฐมนตรีฝ่ายเศรษฐกิจ ประธานกรรมการในคณะกรรมการขับเคลื่อนมาตรการบริหารเศรษฐกิจ ประธานคณะกรรมการขับเคลื่อนการปฏิรูป กรรมการในคณะกรรมการปฏิรูปประเทศด้านเศรษฐกิจ กรรมการในคณะกรรมการจัดทำยุทธศาสตร์ชาติด้านการสร้างความสามารถในการแข่งขัน กรรมการในคณะกรรมการดำเนินการปฏิรูปกฎหมายระยะเร่งด่วน รองประธานกรรมการในคณะกรรมการบริหารโครงการจัดตั้งสถาบันไทยโคเซ็น รวมทั้งยังเคยดำรงตำแหน่ง กรรมาธิการยกร่างรัฐธรรมนูญ สมาชิกสภาขับเคลื่อนการปฏิรูปประเทศ สมาชิกสภาปฏิรูปแห่งชาติ กรรมการผู้ทรงคุณวุฒิในคณะกรรมการส่งเสริมวิสาหกิจขนาดกลางและขนาดย่อม กรรมการผู้ทรงคุณวุฒิด้านเศรษฐกิจ การเงิน การคลัง ธุรกิจ และการบริการในคณะกรรมการสภาการศึกษา และกรรมการในคณะกรรมการนโยบายพลังงานแห่งชาติ
ในวันที่ 13 กันยายน พ.ศ. 2565 มติคณะรัฐมนตรีไทย คณะที่ 62 แต่งตั้งให้เป็นกรรมการในคณะกรรมการส่งเสริมวิสาหกิจขนาดกลางและขนาดย่อม
งานวิชาการ
ในด้านวิชาการ ดร.กอบศักดิ์ ได้ผลิตผลงานการศึกษาด้านต่างๆ ออกมาอย่างต่อเนื่อง ทั้งนี้ วันที่ 9 มีนาคม 2552 ได้รับรางวัล ป๋วย อึ๊งภากรณ์ สำหรับนักเศรษฐศาสตร์รุ่นใหม่ที่มีผลงานดีเด่น ประจำปี 2552 จากสถาบันป๋วย อึ๊งภากรณ์ สถาบันทางวิชาการเศรษฐศาสตร์ 7 สถาบัน และกองทุนป๋วย อึ๊งภากรณ์ มูลนิธิ 50 ปี ธนาคารแห่งประเทศไทย โดย คำประกาศเกียรติคุณของคณะกรรมการผู้ทรงคุณวุฒิ กลั่นกรองผลงานวิชาการในการมอบรางวัล เขียนไว้ว่า
ดร.กอบศักดิ์ ภูตระกูล เป็นนักเศรษฐศาสตร์รุ่นใหม่ซึ่งมีความแม่นยำและความลุ่มลึกในทฤษฎีเศรษฐศาสตร์ มีความรัดกุมในวิธีวิทยา ตลอดจนมีความสามารถในการประยุกต์ใช้วิธีการทางเทคนิคในการทดสอบแนวคิดทางทฤษฎีต่างๆ ได้อย่างเหมาะสมไม่ฟุ่มเฟื่อย และมีความโดดเด่นที่สามารถตีความข้อมูลเชิงประจักษ์ที่คุ้นเคยให้เกิดมุมมองใหม่ที่น่าสนใจและเข้าใจได้ง่าย งานวิชาการของ ดร. กอบศักดิ์ หลายชิ้นสามารถก่อให้เกิดการถกเถียงและเปิดประเด็นให้เกิดการศึกษาวิจัยสื่บเนื่องอย่างกว้างขวาง ผลงานวิชาการคุณภาพสูงจำนวนมากของ ดร. กอบศักดิ์ ได้แสดงให้เห็นถึงฉันทะทางวิชาการและความสนใจในการศึกษาวิจัยในเรื่องต่างๆ ที่หลากหลาย ครอบคลุมปริมณฑลทางวิชาการอย่างกว้างขวาง ทั้งเรื่องนโยบายการเงิน การออม สินเชื่อ ทุนมนุษย์ การประกันสังคม และการค้าระหว่างประเทศ โดยทุกเรื่องล้วนมีนัยทางนโยบายต่อการพัฒนาประเทศไทย...
ต่อมา ในวันที่ 7 กรกฎาคม 2553 ได้รับทุนพระองค์เจ้าวิวัฒนไชย จากมูลนิธิ 50 ปี ธปท. เพื่อทำการศึกษาวิจัยเรื่อง "ปัญหาการกระจายรายได้ในไทยและทางออก" ซึ่งบทวิจัยนี้ได้เป็นพื้นฐานเชิงวิชาการสำคัญ ในการกำหนดนโยบายของภาครัฐ เพื่อช่วยลดความเหลื่อมล้ำ และแก้ไขปัญหาความยากจนของประเทศ
มาร์ติน แบรทเวต
มาร์ติน เครสเตินเซิน แบรทเวต (Martin Christensen Braithwaite; เกิด 5 มิถุนายน ค.ศ. 1991) เป็นนักฟุตบอลชาวเดนมาร์ก ปัจจุบันเล่นในตำแหน่งกองหน้าให้แก่แอร์ราเซเด อัสปัญญ็อล สโมสรในลาลิกา และทีมชาติเดนมาร์ก
เขาถูกพัฒนาขึ้นจากทีมเยาวชนของเอสบีเยร์ ก่อนได้ขึ้นสู่ทีมชุดใหญ่ ในปี ค.ศ. 2013 แบรทเวต ย้ายไปตูลูซ ในลีกเอิง เขาลงเล่น 149 นัดให้กับทีมตลอดระยะเวลาสี่ปี เขาย้ายไปมิดเดิลส์เบรอหลังจากนั้นได้ถฟุกยืมตัวไปบอร์โด และเลกาเนส สโมสรในลาลิกา ซึ่งได้ถูกซื้อตัวไปร่วมทีมถาวรในช่วงก่อนเริ่มฤดูกาล 2019–2020 ในระหว่างฤดูกาลนี้เขาได้ย้ายร่วมทีมบาร์เซโลนา ด้วยค่าตัว 18 ล้านยูโร โดยได้รับอนุญาตให้ย้ายทีมเป็นกรณีพิเศษเพื่อเข้ามาแทนที่นักเตะบาร์เซโลนาที่บาดเจ็บ เขาลงเล่น 58 นัดให้กับสโมสร ก่อนย้ายไปอัสปัญญ็อล โดยไม่มีค่าตัวในปี ค.ศ. 2022
แบรทเวต เริ่มต้นลงเล่นกับทีมชาติเดนมาร์กชุดใหญ่ครั้งแรกในปี ค.ศ. 2013 ปัจจุบันเขาลงเล่น 60 นัด และเป็นส่วนหนึ่งของทีมในการแข่งขันฟุตบอลโลก 2018 ที่ประเทศรัสเซีย และฟุตบอลชิงแชมป์แห่งชาติยุโรป 2020 ที่พวกเขาผ่านเข้าสู่รอบรองชนะเลิศ ก่อนแพ้ต่ออังกฤษ
เกียรติประวัติ
บาร์เซโลนา
แหล่งข้อมูลอื่น
1991
ความสัมพันธ์ไต้หวัน–ไทย
ความสัมพันธ์ไต้หวัน (สาธารณรัฐจีน) –ไทย ไทยประกาศความสัมพันธ์ทางการทูตกับสาธารณรัฐจีนขึ้นครั้งแรกหลังสงครามโลกครั้งที่สอง เมื่อวันที่ 23 มกราคม 2489 หลังจากสงครามกลางเมืองจีนสิ้นสุดลงใน พ.ศ. 2492 รัฐบาลสาธารณรัฐจีนย้ายไปไต้หวัน ไทยกับสาธารณรัฐจีนยังคงมีความสัมพันธ์ทางการทูตแบบเป็นทางการจนถึง 1 พฤศจิกาจน 2518 ไทยประกาศยุติความสัมพันธ์ทางการทูตกับสาธารณรัฐจีน
ช่วงปี 2455 ถึง 2514 สาธารณรัฐจีนเป็นตัวแทนจีนเพียงหนึ่งเดียวในเวทีโลก หลังจากข้อมติสมัชชาใหญ่แห่งสหประชาชาติที่ 2758 วันที่ 25 ตุลาคม พ.ศ. 2514 รับรองสาธารณรัฐประชาชนจีนเป็น "ผู้แทนชอบด้วยกฎหมายเพียงหนึ่งเดียวของจีนในสหประชาชาติ" สาธารณรัฐจีนแทนชื่อในเวทีโลกด้วยไต้หวัน หรือจีนไทเป
ปัจจุบันไทยยอมรับว่าสาธารณรัฐประชาชนจีนเป็นจีนเพียงหนึ่งเดียว แต่มีความพันสัมธ์ทางการทูตแบบไม่เป็นทางการกับสาธารณรัฐจีน(ไต้หวัน)ผ่านสำนักงานการค้าและเศรษฐกิจไทย ประจำ ณ กรุงไทเป
ปัจจุบันไทยเป็นคู่ค้ารายใหญ่อันดับ 3 ของสาธารณรัฐจีน (ไต้หวัน) รองจากสหรัฐอเมริกาและญี่ปุ่น
สถาปนาความสัมพันธ์ทางการทูต
23 มกราคม 2489 สยามและสาธารณรัฐจีนประกาศสถาปนาความสัมพันธ์ทางการทูตในการลงนาม《สนธิสัญญามิตรภาพสยามและสาธารณรัฐจีน》โดยมีหม่อมราชวงศ์เสนีย์ ปราโมชรัฐมนตรีว่าการกระทรวงการตางประเทศของไททยในเวลานั้นเป็นผู้ลงนาม มีการสร้างสถานเอกอัครขข้าราชทูตขึ้นในกรุงเทพมหานครและกรุงนานกิง
ปี 2492 สงครามกลางเมืองจีนสิ้นสุดลง พรรคคอมมิวนิสต์จีนยึดครองจีนแผ่นดินใหญ่ รัฐบาลสาธารณรัฐจีนย้ายฐานไปไต้หวัน ไทยกับสาธารณรัฐจีนยังคงมีการสานสัมพันธ์ทางการทูตอยู่
5 ถึง 8 มิถุนายน 2506 พระบาทสมเด็จพระมหาภูมิพลอดุลยเดชมหาราช บรมนาถบพิตรและสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงเสด็จพระราชดำเนินเยือนไต้หวัน สาธารณรัฐจีน ระยะเวลา 4 วัน ทั้งนี้เจียงไคเช็คประธานาธิบดีสาธารณรัฐจีนและซ่ง เหม่ย์หลิงภริยา เฝ้าทูลละอองธุลีพระบาทรับเสด็จ ณ ท่าอากาศยานซงวานในกรุงไทเปพร้อมกองทหารเกียรติยศรับเสด็จฯ  ตลอดระยะเวลาที่เสด็จฯสาธารณรัฐจีน ได้เสด็จไปทอดพระเนตรเทคโนโลยีการเกษตร ณ นครไถจงและนครเถาหยวน
27 มีนาคม 2510 จอมพลถนอม กิตติขจรนายกรัฐมนตรีในขณะนั้นเยือนสาธารณรัฐจีนอย่างเป็นทาการ เข้าพบคารวะเจียงไคเช็คประธานาธิบดี ปีเดียวกัน 4 กรกฎาคมนายเว้ยต้าวหมิง รัฐมนตรีว่าการกระทรวงการต่างประเทศสาธารณรัฐจีน เยือนประเทศไทยอย่างเป็นทางการ
1 เมษายน 2511 นายเหยียนเจียกั้น รองประธานาธิบดีเยือนประเทศไทย
14 พฤษภาคม 2512 เจียง จิ่งกั๊วะรัฐมนตรีว่าการกระทรวงกลาโหมในขณะนั้นเป็นผู้แทนประธานาธิบดีสาธารณรัฐจีนเดินทางเยือนประเทศไทย ได้เข้าเฝ้าฯพระบาทสมเด็จพระมหาภูมิพลอดุลยเดชมหาราช บรมนาถบพิตร
25 ตุลาคม 2514 ไทยงดออกเสียงในข้อมติสมัชชาใหญ่แห่งสหประชาชาติที่ 2758 ที่รับรองสาธารณรัฐประชาชนจีนเป็น "ผู้แทนชอบด้วยกฎหมายเพียงหนึ่งเดียวของจีนในสหประชาชาติ"แทนที่สาธารณรัฐจีน
1 พฤศจิกายน 2518 ไทยประกาศยุติความสัมพันธ์ทางการทูตกับสาธารณรัฐจีน
รายนามผู้นำฝ่ายค้านในสภาผู้แทนราษฎรสิงคโปร์
ด้านล่างนี้เป็น รายนามผู้นำฝ่ายค้านในสภาผู้แทนราษฎรสิงคโปร์ ซึ่งเริ่มขึ้นเมื่อวันที่ 6 เมษายน ค.ศ. 1955 โดยลี กวนยู หัวหน้าพรรคพรรคกิจประชาชนเป็นผู้นำฝ่ายค้าน (ทางพฤตินัย)
ปัจจุบันพริทาม ซิงห์ หัวหน้าพรรคพรรคแรงงานสิงคโปร์ เป็นผู้นำพรรคฝ่ายค้านในรัฐสภาสิงคโปร์
มิชิมะ ยูกิโอะ
มิชิมะ ยูกิโอะ เป็นนามปากกาของ ฮิราโอกะ คิมิตาเกะ (14 มกราคม ค.ศ. 1925 - 25 พฤศจิกายน ค.ศ. 1970) เป็นกวีและนักเขียนชาวญี่ปุ่น ได้รับการยอมรับว่าเป็นนักเขียนท่านหนึ่งที่มีผลงานเป็นที่ยอมรับ ยูกิโอะเคยได้รับการเสนอชื่อเข้าชิงรางวัลโนเบลสาขาวรรณกรรมถึง 3 ครั้ง และเกือบได้รับรางวัลนี้ในปี ค.ศ. 1968 (แต่คาวาบาตะ ยาซูนาริได้รับรางวัลแทน)
ประวัติ
มิชิมะ ยูกิโอะ หรือชื่อเกิดว่า ฮิราโอกะ คิมิตาเกะ เกิดเมื่อ ค.ศ. 1925 ในครอบครัวที่มีบรรพบุรุษเป็นซามูไร ตอนยังเป็นเด็ก ยูกิโอะอาศัยอยู่กับคุณย่า จนถึงปี ค.ศ. 1937 เขาก็ย้ายกลับไปอยู่กับครอบครัว ยูกิโอะเป็นเด็กเรียนดี และสนใจในวรรณกรรมตะวันตก งานเขียนของเขาได้รับการตีพิมพ์ตั้งแต่สมัยเขาอยู่ชั้นมัธยมศึกษา เมื่อเรียนกฎหมายที่มหาวิทยาลัยโตเกียว เขาก็เปลี่ยนมาใช้นามปากกา "มิชิมะ ยูกิโอะ" เพื่อปกปิดอายุตัวเอง หลังเรียนจบ ยูกิโอะทำงานในกระทรวงการคลัง แต่ต่อมาก็ลาออกมาเขียนนิยาย เขามีแนวคิดที่จะฟื้นฟู "บูชิโด" และต่อต้านการพัฒนาแบบตะวันตกของญี่ปุ่น ยูกิโอะเชื่อในลัทธิชาตินิยมสุดโต่ง และ มีความคิดฟื้นฟูจักรพรรดิโชวะให้กลับไปมีอำนาจสูงสุดในญี่ปุ่น เพื่อแสดงความรับผิดชอบที่ญี่ปุ่นแพ้สงครามโลกครั้งที่สอง ที่มาพร้อมกับอิทธิพลของตะวันตก โดยเฉพาะในช่วงการยึดครองญี่ปุ่น และ ช่วงหลังการลงนามสนธิสัญญาซานฟรานซิสโก จึงเริ่มรวบรวมผู้คน จนในวันที่ 25 พฤศจิกายน ค.ศ. 1970 ยูกิโอะและพรรคพวกอีก 4 คนก็บุกยึดศูนย์บัญชาการกองกำลังป้องกันตนเองญี่ปุ่น จับผู้บัญชาการเป็นตัวประกัน และปลุกระดมให้กองทัพก่อรัฐประหาร แต่ไม่เป็นผล ยูกิโอะจึงกระทำเซ็ปปูกุ หรือคว้านท้องตัวเอง
ชีวิตส่วนตัว
นอกจากจะเป็นนักเขียน ยูกิโอะยังเป็นเคยแสดงภาพยนตร์มาแล้ว 5 เรื่อง นอกจากนี้เขายังฝึกเพาะกายและศิลปะการต่อสู้อื่น ๆ อีกด้วย
ด้านความสัมพันธ์ เขาเคยคบหากับโชดะ มิจิโกะ (ต่อมาโชดะเข้าพิธีอภิเษกสมรสกับสมเด็จพระจักรพรรดิอากิฮิโตะและทรงขึ้นเป็นสมเด็จพระจักรพรรดินีมิจิโกะ) ต่อมายูกิโอะสมรสกับซูงิยามะ โยโกะในปี ค.ศ. 1958 ทั้งคู่มีบุตรด้วยกัน 2 คน
มาเรียม จง
เลดีมาเรียม จง อับดุลละห์ (Lady Meriam Chong Abdullah) หรือ จง อาเหมย (Chong Ah Mei) หรือที่รู้จักกันในชื่อมาเรียม อับดุลละห์ (Mariam Abdullah) พระชายาคนแรกของตนกู อับดุล ระห์มัน นายกรัฐมนตรีคนแรกของประเทศมาเลเซีย
เลดีมาเรียมเป็นลูกสาวเจ้าของเหมืองชาวไทยเชื้อสายจีนที่มีอิทธิพลในฝั่งไทย ชื่อ จง อาหยง (Chong Ah Yong) เธอมีเชื้อสายไทย แต่เธอเปลี่ยนมานับศาสนาอิสลาม เมื่อแต่งงานกับตนกู อับดุล ระห์มัน เมื่อ ค.ศ. 1933
เลดีมาเรียมได้รับการคัดเลือกจากหม่อมเนื่อง นนทนาคร (Che Menjalara) พระมารดาของตนกู อับดุล ระห์มันให้เป็นเจ้าสาว ซึ่งพระมารดาของตนกู อับดุล ระห์มันมีเชื้อสายไทย ตามรายงานที่ปรากฏกล่าวว่า คุณเนื่อง นนทนาครบังคับให้เสกสมรสกับตนกู ซึ่งตนกูทรงปฏิเสธมาโดยตลอด อย่างไรก็ตามพวกเขาได้แต่งงานตามประเพณีหลวงที่วังหลวงของเกอดะฮ์
หลังจากที่แต่งงานกัน ก็ได้ให้กำเนิดบุตร 2 พระองค์ ได้แก่ ตนกู คอดิยะห์ และตนกู อะห์มัด-นรัง โชคร้ายในปี ค.ศ. 1935 30 วันหลังจากที่ให้กำเนิดบุตรพระองค์ที่สอง ตนกู อะห์มัด-นรัง มาเรียมได้ถึงแก่อสัญกรรมด้วยโรคมาลาเรีย
ประเทศคิวบาในพาราลิมปิกฤดูร้อน 2016
ประเทศคิวบา เข้าร่วมแข่งขันกีฬาพาราลิมปิกฤดูร้อน ครั้งที่ 15 ค.ศ. 2016 (พ.ศ. 2559) ณ เมืองรีโอเดจาเนโร ประเทศบราซิล ระหว่างวันที่ 7-18 กันยายน พ.ศ. 2559 คณะกรรมการพาราลิมปิกแห่งชาติคิวบาเป็นตัวแทนประเทศส่งทีมนักกีฬาทีมชาติที่ผ่านรอบคัดเลือกพาราลิมปิกเข้าร่วมแข่งขันทั้งหมด 22 คนใน 8 ชนิดกีฬา
กรีฑา
ผลการแข่งขันดังนี้ :
โอสเมล โซว์ซา
โอสเมล ริการ์โด โซว์ซา มันซิยา (Osmel Ricardo Sousa Mansilla; เกิด 26 กันยายน ค.ศ. 1946) เป็นนักธุรกิจเกี่ยวกับความงามชาวคิวบา-เวเนซุเอลา และเป็นอดีตประธานกองประกวดมิสเวเนซุเอลา
โซว์ซาเป็นที่รู้จักอย่างกว้างขวางจากการส่งออกผู้เข้าประกวดความงามซึ่งเป็นตัวแทนจากประเทศเวเนซุเอลา และสามารถทำให้ตัวแทนประเทศชนะการแข่งขันการประกวดความงามในระดับนานาชาติได้เป็นจำนวนมาก จนได้รับฉายาว่า "จักรพรรดิแห่งความงาม"
การยอมรับและข้อพิพาท
โซว์ซามักจะมีประเด็นให้มีข้อพิพาทอยู่เสมอมา ทั้งในเรื่องของสีและกระบวนแบบของชุดที่เขาเลือกในการประกวด ไปจนถึงการแนะนำให้ผู้เข้าประกวดทำการศัลยกรรมตกแต่ง จนเกิด "กระแสหุ่นโชว์" ในประเทศ ในปี ค.ศ. 1979 มาริตซา ซายาเลโร นางงามจักรวาลชาวเวเนซุเอลา ซึ่งเป็นผู้แข่งขันคนแรกในประเทศที่ออกมาเปิดเผยว่าเธอผ่านการศัลยกรรมมา จากทั้งหมดทำให้กองประกวดมิสเวเนซุเอลาได้เปลี่ยนทิศทางในการที่จะทำให้ตัวแทนประเทศประสบความสำเร็จในเวทีระดับนานาชาติ และทำให้ทัศนคติของคนในประเทศเกี่ยวกับการศัลยกรรมตกแต่งเปลี่ยนไป ซึ่งในปัจจุบันการศัลยกรรมในประเทศเวเนซุเอลาได้รับการยอมรับและถูกแพร่หลายเป็นอย่างมาก
ในช่วงหลายปีที่ผ่านมาโซว์ซาได้ออกมาแสดงจุดยืนต่อต้านการสมรสเพศเดียวกัน รวมไปถึงการรับบุตรบุญธรรมของเพศเดียวกันในประเทศเวเนซุเอลา โดยโซว์ซาได้ให้เหตุผลว่าเขาต้องห่างเหินจากพ่อแม่และถูกส่งมายังประเทศเวเนซุเอลาตั้งแต่เขายังเป็นวัยรุ่น และทำให้เขาได้เข้ารับการบำบัดฮอร์โมนเพื่อให้เขามีความเป็นชายจากรสนิยมทางเพศของเขา
ผลงานการส่งตัวแทนประกวด
ในสมัยโซว์ซาได้เป็นประธานกองประกวดมิสเวเนซุเอลา โซว์ซาได้ทำการส่งออกตัวแทนจากประเทศเวเนซุเอลาในเวทีการประกวดนานาชาติทั้ง นางงามจักรวาลจำนวน 40 คน, มิสเวิลด์จำนวน 38 คน, นางงามนานาชาติจำนวน 32 คน, มิสเอิร์ธจำนวน 11 คน และตัวแทนจากมิสเตอร์เวเนซุเอลาจำนวน 17 คน
สำหรับประเทศอื่นนั้น โซว์ซาเคยช่วยดูแลการประกวดทั้งในประเทศอาร์เจนตินา, ประเทศบราซิล, ประเทศอุรุกวัย, ประเทศโคลอมเบีย, ปวยร์โตรีโก และสาธารณรัฐโดมินิกัน โดยผลงานที่ดีที่สุดในการที่โซว์ซาดูแลประเทศอื่นคือ อาเมเลีย เบกา ผู้ชนะนางงามจักรวาล 2003 จากสาธารณรัฐโดมินิกัน
อ้างอิง
1946
ไอศกรีมหอยนางรม
ไอศกรีมหอยนางรม (oyster ice cream) เป็นรสชาติของไอศกรีมที่มีรสคาว หลังจากได้รับการบันทึกไว้ในตำราอาหารในศตวรรษที่ 19 และถูกลืมเลือนเป็นเวลาอีกสองศตวรรษต่อมา จนกระทั่งรสชาติของไอศกรีมก็ได้รับการนำเสนอในงานเทศกาลหอยนางรมหลายงานในศตวรรษที่ 21
ประวัติ
"ครีมหอยนางรม: ทำซุปเข้มข้น (ดูวิธีทำซุปหอยนางรม) กรองออกจากหอยนางรมแล้วแช่แข็ง"
"OYSTER CREAM Make a rich soup, (see directions for oyster soup,) strain it from the oysters, and freeze it."
"ซุปหอยนางรม: นำหอยนางรม 2 ควอร์ตมาล้างน้ำและสะเด็ดน้ำ ใส่ลงในน้ำ 3 ควอร์ต ใส่หัวหอม 3 หัวสับ แฮมไร้มัน 2-3 แผ่น พริกไทยและเกลือ ต้มจนงวดลงครึ่งหนึ่ง กรองผ่านตะแกรง เทส่วนของเหลวกลับลงในหม้อ ใส่หอยนางรมสดหนึ่งควอร์ต ต้มจนสุก และทำให้ซุปข้นขึ้นด้วยการใส่แป้ง 4 ช้อนพูน ครีมเข้มข้น 2 กิล และไข่แดงของไข่ที่ออกใหม่ 6 ฟอง ตีให้เข้ากันดี ต้ม 2–3 นาที ระวังอย่าให้แป้งจับตัวเป็นก้อน เสิร์ฟพร้อมกับหอยนางรมตัวสุดท้ายที่ใส่ลงไป หากชอบรสชาติของไทม์ อาจใส่เพิ่มเล็กน้อย แต่ระวังอย่าต้มนานเกินจนทำทำให้ซุปเปลี่ยนสี" "OYSTER SOUP Wash and drain two quarts of oysters, put them on with three quarts of water, three onions chopped up, two or three slices of lean ham, pepper and salt; boil it till reduced one-half, strain it through a sieve, return the liquid into the pot, put in one quart of fresh oysters, boil it till they are sufficiently done, and thicken the soup with four spoonsful of flour, two gills of rich cream, and the yelks of six new laid eggs beaten well; boil it a few minutes after the thickening is put in. Take care that it does not curdle, and that the flour is not in lumps; serve it up with the last oysters that were put in. If the flavour of thyme be agreeable, you may put in a little, but take care that it does not boil in it long enough to discolour the soup."
ตรงกันข้ามกับรายงานข่าวต่าง ๆ ในศตวรรษที่ 21 ไอศกรีมหอยนางรมไม่ได้เสิร์ฟในวันขอบคุณพระเจ้าครั้งแรก ทั้งไม่เป็นของชอบของประธานาธิบดีจอร์จ วอชิงตัน และไม่ได้เสิร์ฟในทำเนียบขาวโดยโดลลีย์ เมดิสัน และมาร์ก ทเวน ก็ไม่ได้เขียนถึงในนวนิยายเรื่องการผจญภัยของทอม ซอว์เยอร์ (The Adventures of Tom Sawyer)
ศตวรรษที่ 21
โฆเซ อันเดรส เชฟและเจ้าของร้านอาหาร กล่าวว่า ไอศกรีมหอยนางรมทำโดยการ "อุ่นหอยนางรมและครีมด้วยไฟอ่อน ๆ" ("gently heating oysters and cream") ก่อนนำไปแช่แข็ง รอเบิร์ต แบรนต์ลีย์ (Robert Brantley) นักประวัติศาสตร์ด้านอาหารอธิบายเกี่ยวกับไอศกรีมหอยนางรมในทศวรรษ 1800 ว่า “โดยหลักแล้ว...ซุปหอยนางรมแช่แข็ง พวกเขาเสิร์ฟแบบไม่หวาน" ("[e]ssentially...frozen oyster chowder. They served it unsweetened") ไอศกรีมหอยนางรมมีรสคาวเมื่อเทียบกับไอศกรีมอื่น ๆ ที่มีรสหวาน ลอร์เรน อีตัน (Lorraine Eaton) จากหนังสือพิมพ์ เดอะเวอร์จิเนียน-ไพลอต (The Virginian-Pilot) เขียนว่าเพื่อนร่วมงานของเธอคนหนึ่งในที่ทำงาน "เกือบอาเจียน" ("had nearly thrown up") หลังจากชิมไอศกรีมหอยนางรมโฮมเมดของอีตัน ส่วนคนอื่นวิจารณ์รสชาติไอศกรีมในเชิงชื่นชอบ
ไอศกรีมหอยนางรมสองแบบได้รับการนำเสนอในเทศกาลหอยนางรมโคลเชสเตอร์ ในเมืองโคลเชสเตอร์ เทศมณฑลเอสเซกซ์ ในเดือนกันยายน ค.ศ. 2012 ไอศกรีม "หอยนางรมและขิง" (Oyster-and-ginger) ได้รับการเสิร์ฟในเทศกาลหอยนางรมครั้งที่ 23 ที่อาร์คาตาเมนสตรีตในเดือนมิถุนายน ค.ศ. 2013
กีฬามหาวิทยาลัยแห่งประเทศไทย ครั้งที่ 2
กีฬามหาวิทยาลัยแห่งประเทศไทย ครั้งที่ 2 จัดการแข่งขันวันที่ 9 - 17 ธันวาคม พ.ศ. 2518 โดยมีจุฬาลงกรณ์มหาวิทยาลัย เป็นเจ้าภาพจัดการแข่งขัน จัดการแข่งขัน 15 ชนิดกีฬา มีมหาวิทยาลัยเข้าร่วมแข่งขัน 12 มหาวิทยาลัย และปีแรกที่มหาวิทยาลัยรามคำแหงได้เริ่มเข้าร่วมการแข่งขัน
การแข่งขันครั้งนี้มีการจัดตั้งคณะกรรมการบริหารกีฬามหาวิทยาลัยแห่งประเทศไทย โดยมีศาสตราจารย์ปัจจัย บุนนาค เป็นประธาน ผู้ช่วยศาสตราจารย์ จรินทร์ ธานีรัตน์ เป็นเลขาธิการ และผู้แทนจากสถาบันสมาชิกเป็นกรรมการ นอกจากนี้ ยังจัดตั้งคณะกรรมการร่างข้อบังคับคณะกรรมการกีฬามหาวิทยาลัยแห่งประเทศไทย พ.ศ. 2517 ขึ้น
ปัญหาที่พบในการจัดการแข่งขัน คือ เรื่องงบประมาณในการจัดการแข่งขัน ซึ่งคณะกรรมการบริหารกีฬามหาวิทยาลัยแห่งประเทศไทยและศาสตราจารย์อรุณ สรเทศน์ อธิการบดีจุฬาลงกรณ์มหาวิทยาลัย เจ้าภาพในการจัดการแข่งขันได้เข้าพบจอมพลถนอม กิตติขจร นายกรัฐมนตรี เพื่อของบประมาณสนับสนุน นายกรัฐมนตรีได้อนุมัติเงินจากรายได้ของกองสลากกินแบ่งรัฐบาลจำนวน 40,000 บาท เพื่อให้การสนับสนุนการแข่งขันกีฬามหาวิทยาลัย พร้อมทั้งแนะนำให้คณะกรรมการบริหารกีฬามหาวิทยาลัยแห่งประเทศไทยขึ้นตรงกับองค์การส่งเสริมกีฬาแห่งประเทศไทย (การกีฬาแห่งประเทศไทยในปัจจุบัน) เพื่อจะได้จัดสรรงบประมาณสมทบการจัดการแข่งขันให้เป็นประจำทุกปี
พ.ศ. 2517 องค์การส่งเสริมกีฬามหาวิทยาลัยได้จัดตั้ง คณะกรรมการกีฬามหาวิทยาลัยแห่งประเทศไทย พ.ศ. 2517 และใช้ชื่อย่อว่า ก.ก.ม.ท. (THE UNIVERSITY SPORTS BOARD OF THAILAND หรือ U.S.B.T.) โดยให้อยู่ภายใต้การส่งเสริมของรัฐบาลและขึ้นตรงต่อองค์การส่งเสริมกีฬาแห่งประเทศไทย
สรุปเหรียญการแข่งขัน
สรุปเหรียญการแข่งขัน 3 สถาบันแรก คือ
ชัช ชลวร
ชัช ชลวร (7 กันยายน พ.ศ. 2491- ) อดีตตุลาการศาลรัฐธรรมนูญ ,อดีตประธานศาลรัฐธรรมนูญ อดีตประธานแผนกคดีเยาวชนและครอบครัวในศาลฎีกา
ทหารเกณฑ์กิ้บก๊าบ
ทหารเกณฑ์กิ้บก๊าบ เป็นภาพยนตร์ไทย ที่ออกฉายเมื่อปี 2533 กำกับโดยประยูร วงษ์ชื่น นำแสดงโดยบิลลี่ โอแกน และสิเรียม ภักดีดำรงฤทธิ์
อาร์ม็อง ฟาเลียร์
เกลม็อง อาร์ม็อง ฟาเลียร์ (Clément Armand Fallières; 6 พฤศจิกายน 1841 – 22 มิถุนายน 1931) เป็นนักการเมืองชาวฝรั่งเศส และได้ดำรงตำแหน่ง ประธานาธิบดีฝรั่งเศสและนายกรัฐมนตรีฝรั่งเศส
อำเภอตะกั่วป่า
ตะกั่วป่า เป็นหนึ่งในแปดอำเภอของจังหวัดพังงา
ที่ตั้งและอาณาเขต
อำเภอตะกั่วป่าตั้งอยู่ชายฝั่งทะเลตะวันตกหรือฝั่งทะเลอันดามัน ห่างจากอำเภอเมืองพังงาไปทางเหนือประมาณ 60 กิโลเมตร อยู่ห่างจากกรุงเทพมหานคร โดยทางหลวงแผ่นดินหมายเลข 4 (ถนนเพชรเกษม) ประมาณ 800 กิโลเมตร มีอาณาเขตติดต่อกับเขตการปกครองข้างเคียงดังต่อไปนี้
ประวัติ
ตะกั่วป่าเคยเป็นเมืองที่มีความเจริญรุ่งเรืองมาตั้งแต่สมัยโบราณ เป็นที่รู้จักของชนหลายเชื้อชาติทั้งจีน อินเดีย อาหรับ ในชื่อเมืองตะโกลา (Takola) เนื่องจากเป็นเมืองท่าจอดเรือ เป็นศูนย์กลางการค้าขาย และเป็นเส้นทางลัดขนสินค้าข้ามคาบสมุทรมลายูจากฝั่งทะเลอันดามันไปยังอ่าวไทย ในสมัยรัตนโกสินทร์ ตะกั่วป่ายังคงมีความสำคัญทางด้านเศรษฐกิจ สามารถผลิตแร่ดีบุกได้มากที่สุดตลอดมา สุดท้ายด้วยเหตุผลทางด้านเศรษฐกิจและการเมือง ตะกั่วป่าจึงถูกลดฐานะจากจังหวัดตะกั่วป่าลงเป็นอำเภอหนึ่งและรวมเข้ากับจังหวัดพังงาจนกระทั่งถึงปัจจุบัน
สภาพทางภูมิศาสตร์
อำเภอตะกั่วป่ามีพื้นที่ส่วนใหญ่เป็นเนินเขาสลับซับซ้อน ไม่ค่อยมีที่ราบ แม่น้ำที่สำคัญคือแม่น้ำตะกั่วป่า ไหลลงสู่ทะเลอันดามัน อำเภอตะกั่วป่าได้รับอิทธิพลจากลมมรสุมตะวันตกเฉียงใต้และลมมรสุมตะวันออกเฉียงเหนืออย่างเต็มที่ จึงทำให้มีฝนตกชุกเกือบตลอดปีนานถึงแปดเดือน จึงได้สมญานามว่า เมืองฝนแปดแดดสี่ จำนวนประชากรเมื่อสิ้นปี พ.ศ. 2550 รวม 44,959 คน อาศัยอยู่บริเวณที่ราบลุ่มแม่น้ำตะกั่วป่าและที่ราบชายฝั่งทะเล อาชีพที่สำคัญของประชากรคือการเกษตร ทำสวนยางพารา และสวนผลไม้ ปัจจุบันกำลังพัฒนาเพื่อเป็นแหล่งท่องเที่ยว ทรัพยากรธรรมชาติที่สำคัญคือ ป่าไม้ โดยเฉพาะป่าชายเลนที่ยังคงอุดมสมบูรณ์ แร่ดีบุก และธรรมชาติที่สวยงาม
การปกครองส่วนภูมิภาค
อำเภอตะกั่วป่าแบ่งเขตการปกครองออกเป็น 8 ตำบล 51 หมู่บ้าน ได้แก่
การปกครองส่วนท้องถิ่น
ท้องที่อำเภอตะกั่วป่าประกอบด้วยองค์กรปกครองส่วนท้องถิ่น 7 แห่ง ได้แก่
แฮร์รี่อะฮิสตอรี่
แฮร์รี่อะฮิสตอรี่ (Harry, A History) เป็นหนังสือสารคดีของเมลิซ่า เอนิลเว็บมาสเตอร์แฟนไซต์แฮร์รี่ พอตเตอร์ชื่อดัง The Leaky Cauldronที่ได้รวบรวมประวัติความเป็นมาของหนังสือแฮร์รี่ พอตเตอร์ตั้งแต่เจ. เค. โรว์ลิ่งผู้เขียนเริ่มเขียนไปจนถึงแฮร์รี่ พอตเตอร์เล่มสุดท้ายวางจำหน่าย เมลิซ่าได้เขียนหนังสือเล่มนี้ขึ้นในปี พ.ศ. 2551ซึ่งหนังสือเล่มนี้มีลักษณะคล้ายคลึงกับหนังสือสารคดีและหนังสือจดหมายเหตุ แฮร์รี่อะฮิสตอรี่วางจำหน่ายในวันที่ 4 พฤศจิกายน พ.ศ. 2551นอกจากนั้นยังติดอยู่ในอันดับที่18หนังสือขายดีของนิวยอร์กไทม์อีกด้วย
สะมาลี ฮัมดานี
ฮัมบานีเสียชีวิตขณะนอนหลับของวันที่ 6 กุมภาพันธ์ และเป็นช่วงเช้าของวันที่ 7 กุมภาพันธ์ 2017 ด้วยวัย 86 ปี
คอลิด บิน มัวะห์ซิน อัชชาอิรี
คอลิด บิน มัวะห์ซิน อัชชาอิรี (خالد بن محسن الشاعري; เกิดวันที่ 28 กุมภาพันธ์ ค.ศ. 1991) เป็นชาวซาอุดีอาระเบียซึ่งในเดือนสิงหาคม ค.ศ. 2013 เป็นบุคคลที่มีน้ำหนักมากที่สุดที่ยังมีชีวิตอยู่และเป็นบุคคลที่หนักที่สุดเป็นอันดับสองในประวัติศาสตร์ที่มีการบันทึกไว้ ด้วยน้ำหนัก 610 กิโลกรัม เป็นรองเพียงจอน โบรเวอร์ มินนอช เขายังมีดัชนีมวลกายอยู่ที่ 204 ซึ่งเป็นสถิติที่สูงที่สุดเท่าที่มีการบันทึก หลังจากรับการรักษาทางการแพทย์ น้ำหนักของเขาลดลง 320 กิโลกรัมภายใน 6 เดือน (มากกว่าครึ่งหนึ่งของน้ำหนักร่างกาย)
ประวัติ
คอลิด บิน มัวะห์ซิน อัชชาอิรี เกิดในวันที่ 28 กุมภาพันธ์ ค.ศ. 1991 ที่ประเทศซาอุดีอาระเบีย ขณะมีอายุ 22 ปี เขาได้รับประกาศว่าเป็น "มนุษย์ที่อ้วนที่สุดที่ยังมีชีวิตอยู่"
ใน ค.ศ. 2013 สมเด็จพระราชาธิบดีอับดุลลอฮ์ บิน อับดุลอะซีซ อาล ซะอูดมีพระราชกระแสรับสั่งให้นำเขามาที่รียาดเพื่อเข้าโครงการลดน้ำหนัก ในช่วงนั้น เขาสามารถเดินได้เป็นครั้งแรกในรอบ 5 ปี ด้วยอุปกรณ์ช่วยเดินในเดือนกุมภาพันธ์ ค.ศ. 2016 ในเดือนพฤศจิกายน ค.ศ. 2017 อัลอะเราะบียะฮ์รายงานว่า น้ำหนักของเขาลดลง 542 กิโลกรัม และตอนนี้มีน้ำหนักเหลือ 68 กิโลกรัม
อ้างอิง
1991
ประเทศไซปรัสในพาราลิมปิกฤดูร้อน 2016
ประเทศไซปรัส เข้าร่วมแข่งขันกีฬาพาราลิมปิกฤดูร้อน ครั้งที่ 15 ค.ศ. 2016 (พ.ศ. 2559) ณ เมืองรีโอเดจาเนโร ประเทศบราซิล ระหว่างวันที่ 7-18 กันยายน พ.ศ. 2559 คณะกรรมการพาราลิมปิกแห่งชาติไซปรัสเป็นตัวแทนประเทศส่งทีมนักกีฬาทีมชาติที่ผ่านรอบคัดเลือกพาราลิมปิกเข้าร่วมแข่งขันทั้งหมด 2 คนใน 2 ชนิดกีฬา
กรีฑา
ผลการแข่งขันดังนี้ :
เภสัชกรรมคลินิก
เภสัชกรรมคลินิก (อังกฤษ:Clinical Pharmacy) เป็นกลุ่มวิชาที่ว่าด้วยเรื่องการใช้ยา และศึกษาผลข้างเคียงจากการใช้ยาซึ่งรายละเอียดของวิชาดังต่อไปนี้
สัมมนาทางเภสัชกรรมคลินิก
ลักษณะกระบวนวิชา เป็นการค้นคว้าข้อมูลเรื่องที่น่าสนใจทางเภสัชกรรมคลินิกอย่างเป็นระบบจากสิ่งพิมพ์และจากแหล่งข้อมูลอื่นๆ เช่น ข้อมูลที่เก็บในรูปอิเลคโทรนิคแล้วทำการวิเคราะห์ประเมินคุณค่าของเรื่องนั้น แล้วรวบรวมประมวลอย่างเป็นขั้นตอนเพื่อนำเสนอสำหรับการอภิปราย วัตถุประสงค์การเรียนรู้ เพื่อให้สามารถค้นคว้าหาข้อมูลความรู้ในเรื่องที่สนใจจากแหล่งข้อมูลชนิดต่างๆได้ และสามารถนำมารวบรวมประมวล เพื่อนำเสนอสำหรับการอภิปราย
การลงประชามติเอกราชนิวแคลิโดเนีย ค.ศ. 2018
การการลงประชามติแยกเป็นเอกราชเกิดขึ้นที่นิวแคลิโดเนียในวันที่ 4 พฤศจิกายน ค.ศ. 2018  โดยมีทางเลือกระหว่างอยู่กับประเทศฝรั่งเศสต่อไป หรือเป็นประเทศอิสระ หากการลงประชามติครั้งนี้ยังไม่สนับสนุนให้ประกาศเอกราช นิวแคลิโดเนียมีสิทธิ์ที่จะให้มีการลงประชามติเอกราชใหม่ได้ หากสภาเห็นชอบด้วยคะแนนเสียง 1 ใน 3
ผลการนับคะแนนการลงประชามติในครั้งนี้คือ เห็นชอบให้ประกาศเอกราช ร้อยละ 43.6 และไม่เห็นชอบต่อการประกาศเอกราช ร้อยละ 56.4
วิทยา เทียนทอง
งานการเมือง
วิทยา เคยทำธุรกิจส่วนตัวในบ้านเกิด และเคยเป็นสมาชิกสภาจังหวัดปราจีนบุรี ก่อนที่จะได้รับเลือกตั้งสมาชิกสภาผู้แทนราษฎรครั้งแรก ใน พ.ศ. 2526 สังกัดพรรคชาติไทย และได้รับเลือกเรื่อยมาจนถึง พ.ศ. 2544 รวม 8 สมัย
สมาชิกสภาผู้แทนราษฎร
วิทยา เทียนทอง ได้รับการเลือกตั้งเป็นสมาชิกสภาผู้แทนราษฎรมาแล้ว 8 สมัย คือ
คดีความ
วันที่ 8 มิถุนายน พ.ศ. 2559 วิทยาถูกศาลลงโทษจำคุก 6 ปี ตามความผิดพระราชบัญญัติว่าด้วยความผิดเกี่ยวกับการเสนอราคาต่อหน่วยงานของรัฐ พ.ศ. 2542 มาตรา 10 มาตรา 12 ประกอบประมวลกฎหมายอาญา มาตรา 157 ประกอบมาตรา 83 เป็นการกระทำกรรมเดียวผิดกฎหมายหลายบท ลงโทษหนักสุดตามพระราชบัญญัติว่าด้วยความผิดเกี่ยวกับการเสนอราคาต่อหน่วยงานของรัฐ พ.ศ. 2542 มาตรา 12 และเขาถูกส่งตัวเข้ารับโทษจำคุกในเรือนจำพิเศษกรุงเทพ ในทันที
ตำบลท่าแดง
ตำบลท่าแดง เป็นตำบลหนึ่งในอำเภอหนองไผ่ จังหวัดเพชรบูรณ์ แบ่งเป็นหมู่บ้านทั้งหมด 15 หมู่บ้าน ตำบลท่าแดงมีองค์กรปกครองส่วนท้องถิ่น 1 แห่ง คือ องค์การบริหารส่วนตำบลท่าแดง โดยรับผิดชอบพื้นทั้งหมดทั้งตำบล มีประชากรในปี พ.ศ. 2560 จำนวน 11,125 คน
ที่ตั้งและอาณาเขต
ตำบลท่าแดงมีเนื้อที่ประมาณ 104 ตารางกิโลเมตร หรือประมาณ 56,603 ไร่ มีประชากรประมาณ 11,125 คน (ธันวาคม พ.ศ. 2560) 3,007 ครัวเรือน ความหนาแน่นประมาณ 107 คนต่อตารางกิโลเมตร มีอาณาเขตติดต่อกับตำบลอื่น ดังนี้
การปกครอง
ตำบลท่าแดง แบ่งเขตการปกครองเป็นหมู่บ้านทั้งหมด 15 หมู่บ้าน ดังนี้
ตำบลเวียง
ตำบลเวียง หมายถึงตำบลอันเป็นที่ตั้งของเวียง หรือเมืองในสมัยก่อนเชียงแสน จนถึงล้านนา มีหลายเวียง ได้แก่
สำหรับเวียงอื่นๆ ดูเพิ่มที่ เวียง เทศบาลตำบลเวียง และ องค์การบริหารส่วนตำบลเวียง
ลัทธ์กมล ปิ่นโรจน์กีรติ
ลัทธ์กมล ปิ่นโรจน์กีรติ  เป็นนักแสดงหญิงชาวไทย โด่งดังผลงานโฆษณา สก๊อตเบอร์รี่ และ TVC 2556 และมีชื่อเสียงจนเป็นที่รู้จักจาก ผลงานการแสดงภาพยนตร์เรื่อง ตีสาม คืนสาม 3D จากบท ลินิน บทนักเรียนที่มีความลับซ่อนอยู่ จนทำให้เธอได้เข้าชิงรางวัล รางวัลชมรมวิจารณ์บันเทิง และ รางวัลสตาร์พิกค์ อวอร์ดสาขา นักแสดงสมทบหญิงยอดเยี่ยม
ประวัติ
พิมมีพี่ชาย 1 คน คือ ภัทร นัตธนนท์ ปิ่นโรจน์กีรติ และฝาแฝดอีก 4 คน เป็นชาย 1 คน และผู้หญิง 3 คน ผู้ชายชื่อ เพชร กันตพงศ์ ปิ่นโรจน์กีรติ, พิม ลัทธ์กมล ต่อมาคือ แพน นันท์ปภัทร ปิ่นโรจน์กีรติ และน้องสาวอีก 1 คนแต่เสียชีวิตเมื่ออายุ 4 ขวบ ปัจจุบันพิมจบการศึกษา คณะศิลปกรรมศาสตร์ เอกการแสดงและกำกับการแสดง มหาวิทยาลัยศรีนครินทรวิโรฒ รุ่นเดียวกับ ลาภิสรา อินทรสูต, ทิพนารี วีรวัฒโนดม, พิรพัฒน์ วัฒนเศรษสิริ, ธีรภัทร โลหนันทน์
ธเนตร พุทโท
ร้อยโท ธเนตร พุทโท (5 มกราคม พ.ศ. 2531 – 14 กันยายน พ.ศ. 2560) เป็นหัวหน้าชุดเฉพาะกิจกรมทหารพรานที่ 47 ผู้เสียชีวิตจากการปฏิบัติหน้าที่ เนื่องด้วยความไม่สงบในชายแดนภาคใต้ของประเทศไทย
น้ำมันประกอบอาหาร
น้ำมันประกอบอาหาร (Cooking oil) คือ ส่วนประกอบในการทำอาหาร ซึ่งอาจทำจากไขมันของ พืช หรือสัตว์ โดยนำมาใช้ ทอด หรือ ผัด หรือ ผสมในน้ำสลัด
ธเนตร พุทโท
เรื่องราวของธเนตรได้รับการเผยแพร่ผ่านสังคมออนไลน์ โดยเป็นภาพบิดาของเขาที่มีอาการเศร้าโศก ในขณะที่บุตรชายของธเนตรได้ส่งข้อความปลอบใจ และมีผู้ร่วมให้กำลังใจเป็นจำนวนมาก